CELEX: 22016D0755
Language: hr
Date: 2015-03-20 00:00:00
Title: Odluka Zajedničkog odbora EGP-a br. 72/2015 od 20. ožujka 2015. o izmjeni Protokola 31. uz Sporazum o EGP-u, o suradnji u posebnim područjima izvan četiriju sloboda [2016/755]

19.5.2016   
               
               
                  HR
               
               
                  Službeni list Europske unije
               
               
                  L 129/85
               
            ODLUKA ZAJEDNIČKOG ODBORA EGP-a
      br. 72/2015
      od 20. ožujka 2015.
      o izmjeni Protokola 31. uz Sporazum o EGP-u, o suradnji u posebnim područjima izvan četiriju sloboda [2016/755]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
      budući da:
      
                  (1)
               
               
                  Primjereno je proširiti suradnju ugovornih stranaka Sporazuma o EGP-u uključivanjem Uredbe Vijeća (EZ) br. 723/2009 od 25. lipnja 2009. o pravnom okviru Zajednice za Konzorcij europskih istraživačkih infrastruktura (ERIC) (1).
               
            
                  (2)
               
               
                  Primjereno je proširiti suradnju ugovornih stranaka Sporazuma o EGP-u uključivanjem Uredbe Vijeća (EU) br. 1261/2013 od 2. prosinca 2013. o izmjeni Uredbe (EZ) br. 723/2009 o pravnom okviru Zajednice za Konzorcij europskih istraživačkih infrastruktura (ERIC) (2).
               
            
                  (3)
               
               
                  Protokol 31. uz Sporazum o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Nakon članka 1. stavka 11. Protokola 31. uz Sporazum o EGP-u umeće se sljedeći stavak:
      
         
                     „12.
                  
                  
                     
                                 (a)
                              
                              
                                 Ugovorne stranke nastoje poboljšati suradnju u okviru aktivnosti koje mogu proizlaziti iz sljedećeg akta Zajednice:
                                 
                                             —
                                          
                                          
                                             
                                                32009 R 0723: Uredba Vijeća (EZ) br. 723/2009 od 25. lipnja 2009. o pravnom okviru Zajednice za Konzorcij europskih istraživačkih infrastruktura (ERIC) (SL L 206, 8.8.2009., str. 1.), kako je izmijenjena:
                                             
                                                         —
                                                      
                                                      
                                                         
                                                            32013 R 1261: Uredbom Vijeća (EU) br. 1261/2013 od 2. prosinca 2013. (SL L 326, 6.12.2013., str. 1.).
                                                      
                                                   
                                       
                           
                                 (b)
                              
                              
                                 Člankom 5. stavkom 1. točkom (d) Uredbe (EZ) br. 723/2009 upućuje se na Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost i na Direktivu Vijeća 92/12/EEZ od 25. veljače 1992. o općim aranžmanima za proizvode koji podliježu trošarinama te o posjedovanju, kretanju i praćenju takvih proizvoda, koje nisu uključene u Sporazum. Ta su upućivanja stoga relevantna samo u pogledu primjene članka 5. stavka 1. točke (d) i njima se ne dovodi u pitanje područje primjene Sporazuma.
                              
                           
                                 (c)
                              
                              
                                 Države EFTA-e u potpunosti sudjeluju, ali nemaju pravo glasa, u svim odborima Zajednice koji pomažu Europskoj komisiji u upravljanju, razvoju i provedbi aktivnosti navedenih u točki (a).”
                              
                           
               
      Članak 2.
      Ova Odluka stupa na snagu na dan nakon zadnje obavijesti iz članka 103. stavka 1. Sporazuma o EGP-u (*).
      Članak 3.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 20. ožujka 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 206, 8.8.2009., str. 1.
      
      
         (2)  SL L 326, 6.12.2013., str. 1.
      
      
         (*)  Ustavni su zahtjevi navedeni.